**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projekts „Braukšanas maksas atvieglojumu noteikumi” (VSS-673)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 05.01.2021., 11.02.2021., 19.04.2021., 14.05.2021. | |
|  |  | |
| Saskaņošanas dalībnieki | Tieslietu ministrija, Iekšlietu ministrija, Finanšu ministrija, Labklājības ministrija, | |
|  | Vides aizsardzības un reģionālās attīstības ministrija, Latvijas Pašvaldību savienība, | |
|  | Latvijas Brīvo arodbiedrību savienība, Latvijas Darba devēju konfederācija |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija, Latvijas Pašvaldību savienība, Iekšlietu ministrija, Labklājības ministrija |  |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 16.1 No 2021. gada 1. janvāra līdz 2021. gada 31. decembrim tiek noteikts pārejas periods elektronisko identifikācijas līdzekļu – personas apliecību ar attiecīgu aplikāciju – saņemšanai Pilsonības un migrācijas lietu pārvaldē, kā arī elektroniskā identifikācijas risinājuma tehniskai ieviešanai biļešu tirdzniecības vietās un transportlīdzekļos. No 2022. gada 1. janvāra pasažieru braucienu, kas tiek kompensēti no valsts budžeta, uzskaiti un elektronisko identifikāciju veic tikai, izmantojot šo noteikumu 15.punktā minēto elektroniskās identifikācijas risinājumu un identifikācijas līdzekli reģionālās nozīmes maršrutu sabiedriskajos transportlīdzekļos risinājumu | **Latvijas Pašvaldību savienība.**  Pievienojamies Latvijas Pasažieru pārvadājumu asociācijas viedoklim, ka pārejas periods (1 gads, sākot no 2021. gada 1. janvāri) elektroniskā identifikācijas līdzekļa pakāpeniskai ieviešanai ir pārāk īss sistēmas inkorporācijas nodrošināšanai, esošās sistēmas modernizācijai un pārveidošanai, kā arī personas apliecību ar attiecīgu aplikāciju – saņemšanai Pilsonības un migrācijas lietu pārvaldē (īpaši reģiona iedzīvotājiem lauku teritorijās), kā arī elektroniskā identifikācijas risinājuma tehniskai ieviešanai biļešu tirdzniecības vietās un transportlīdzekļos. | **Ņemts vērā**  Noteikumu projekta punkts svītrots, jo Sabiedriskā transporta pakalpojumu likuma grozījumi, kas stājušies spēkā 2020. gada 30. decembrī, paredz, ka no 2022. gada 1. janvāra pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni), kā arī pilsētas nozīmes maršrutos to personu identifikācijai, kuru braukšanas maksas atvieglojumi tiek kompensēti no valsts budžeta, var tikt izmantoti arī valstspilsētas pašvaldības noteiktie elektroniskās identifikācijas līdzekļi. | Noteikumu projekta punkts svītrots. |
| 2. | Noteikumu projekta anotācijas I sadaļas 2.punkts. | **Tieslietu ministrija**  Projekta sākotnējās *(ex-ante)* ietekmes novērtējuma ziņojuma (turpmāk – anotācija) II sadaļas 2. punktā ir norādīts, ka, izdarot projektā paredzētos grozījumus Ministru kabineta 2017. gada 27. jūnija noteikumos Nr. 371 "Braukšanas maksas atvieglojumu noteikumi" (turpmāk – noteikumi), atsevišķām personu grupām nākotnē obligāti nepieciešamās personu apliecības būs jāsaņem pirms Personu apliecinošu dokumentu likumā noteiktā termiņa. Savukārt tādām sociālā statusa grupām kā skolas vecuma bērni un bērni ar invaliditāti (abos gadījumos līdz 15 gadu vecumam) būs nepieciešama personas apliecība, lai gan Personu apliecinošu dokumentu likums to obligātumu nenosaka. Saskaņā ar Personu apliecinošu dokumentu likuma pārejas noteikumu 5. punktu, kas stāsies spēkā ar 2021. gada 1. janvāri, grozījums šā likuma [9.](https://likumi.lv/ta/id/243484#p9) pantā par pirmās daļas izteikšanu jaunā redakcijā, kas paredz personas apliecību kā obligātu personu apliecinošu dokumentu, kā arī Personu apliecinošu dokumentu likuma [9.](https://likumi.lv/ta/id/243484#p9) panta septītā daļa stājas spēkā [2023.](https://likumi.lv/ta/id/243484#p2023) gada [1.](https://likumi.lv/ta/id/243484#p1) janvārī. Līdz [2030.](https://likumi.lv/ta/id/243484#p2030) gada [31.](https://likumi.lv/ta/id/243484#p31) decembrim minēto Personu apliecinošu dokumentu likuma [9.](https://likumi.lv/ta/id/243484#p9) panta pirmo daļu nepiemēro attiecībā uz personu:  1) kura [Iedzīvotāju reģistra likumā](https://likumi.lv/ta/id/49641-iedzivotaju-registra-likums) noteiktajā kārtībā ir sniegusi ziņas par savu dzīvesvietu ārvalstī;  2) kura saņem pakalpojumus ilgstošas sociālās aprūpes un sociālās rehabilitācijas institūcijā, kas ir reģistrēta sociālo pakalpojumu sniedzēju reģistrā;  3) kura ir izstājusies no sociālo pakalpojumu sniedzēju reģistrā reģistrētas ilgstošas sociālās aprūpes un sociālās rehabilitācijas institūcijas, lai saņemtu sociālās aprūpes un sociālās rehabilitācijas pakalpojumus dzīvesvietā;  4) kura saņem sociālo pakalpojumu sniedzēju reģistrā reģistrētas grupu mājas pakalpojumus;  5) kurai noteikta I invaliditātes grupa;  6) kura ir virs darbspējas vecuma;  7) kurai noteikts politiski represētās personas statuss.  Atbilstoši Personu apliecinošu dokumentu likuma pārejas noteikumu 6. punktā noteiktajam no 2021. gada 1. janvāra līdz 2022. gada 31. decembrim personai, kura sasniegusi 15 gadu vecumu un kurai izsniegta tikai pase, ir pienākums saņemt arī personas apliecību. Šo pārejas noteikumu 5. punkta otrajā teikumā minētajām personām pienākums saņemt personas apliecību ir no 2021. gada 1. janvāra līdz 2030. gada 31. decembrim.  Vēršam uzmanību uz to, ka zemāka juridiskā spēka normatīvajā aktā, proti, Ministru kabineta noteikumos nevar paredzēt regulējumu, kas ir pretrunā augstāka juridiskā spēka tiesību aktā, proti, likumā paredzētajam regulējumam. Turklāt, piemēram, atbilstoši Oficiālo publikāciju un tiesiskās informācijas likuma 9. panta sestās daļas 1. punktā noteiktajam, ja konstatē pretrunu starp dažāda juridiska spēka tiesību normām, piemēro to tiesību normu, kurai ir augstāks juridiskais spēks. Ievērojot minēto, kā arī, lai nodrošinātu tiesisko skaidrību, lūdzam izvērtēt projektā paredzētos noteikumu grozījumus, kas noteic personas pienākumu saņemt personas apliecību pirms Personu apliecinošu dokumentu likuma pārejas noteikumu 5. un 6. punktā noteiktā termiņa, kā arī regulējumu, kas paredz personu pienākumu saņemt personas apliecību, kurām tā nav nepieciešama, un attiecīgi precizēt projektu vai izvērtēt iespēju ierosināt attiecīgu grozījumu izdarīšanu (piemēram, Sabiedriskā transporta pakalpojumu likumā) un pēc attiecīgo grozījumu pieņemšanas Saeimā otrajā lasījumā turpināt projekta saskaņošanu. | **Ņemts vērā**  Sabiedriskā transporta pakalpojumu likuma grozījumi, kas stājušies spēkā 2020. gada 30. decembrī, paredz, ka no 2022. gada 1. janvāra pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni), kā arī pilsētas nozīmes maršrutos to personu identifikācijai, kuru braukšanas maksas atvieglojumi tiek kompensēti no valsts budžeta, var tikt izmantoti arī valstspilsētas pašvaldības noteiktie elektroniskās identifikācijas līdzekļi. | Papildināts noteikumu projekta anotācijas I sadaļas 2.punkts:  “Saskaņā ar Sabiedriskā transporta pakalpojumu likuma (turpmāk – STP likums) grozījumiem, kas stājušies spēkā 2020. gada 30. decembrī, likuma 14. 1 pants papildināts ar 2. 2 daļu, nosakot, ka pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni). Pilsētas nozīmes maršrutos to personu identifikācijai, kuru braukšanas maksas atvieglojumi tiek kompensēti no valsts budžeta, var tikt izmantoti arī valstspilsētas pašvaldības noteiktie elektroniskās identifikācijas līdzekļi. Grozītā STP likuma pārejas noteikumu 32.punkts paredz, ka STP likuma grozījums par 14.1  panta papildināšanu ar 2. 2 daļu stājas spēkā 2022.gada 1. janvārī.” |
| 3. | Noteikumu projekta anotācijas II sadaļas 2.punkts. | **Iekšlietu ministrija**  Papildināt projekta anotācijas II sadaļas 2.punktu ar izvērtējumu par to, vai, nosakot projektā īsāku termiņu personas apliecības saņemšanai, nekā tas ir noteikts Personu apliecinošu dokumentu likumā, atsevišķām sociāli aizsargājamām personu kategorijām netiek radīti pamattiesību ierobežojumi. Attiecīgi, ja šādi ierobežojumi tiek radīti lūdzam izvērtēt, vai šie ierobežojumi atbilst ierobežojumu leģitīmajam mērķim, citu cilvēku tiesību un sabiedrības labklājības aizsardzības sasniegšanai. Ja tiek secināts, ka projektā noteiktais ierobežojums neatbilst minētajiem nosacījumiem, lūdzam attiecīgi precizēt projektu, nosakot atbilstošu termiņu personas apliecības saņemšanai.  Vēršam uzmanību, ka saskaņā ar Personu apliecinošu dokumentu likuma Pārejas noteikumu (nākotnes redakcijas) 5.punktu atsevišķām personu kategorijām nosacījums par personas apliecības kā obligāta personu apliecinošu dokumenta saņemšanu ir noteikts no 2021.gada 1.janvāra līdz 2030.gada 31.decembrim, savukārt pārējiem Latvijas valstspiederīgajiem - no 2021.gada 1.janvāra līdz 2022.gada 31.decembrim. Minētais izņēmuma nosacījums attiecas uz personām:  1. kura Iedzīvotāju reģistra likumā noteiktajā kārtībā ir sniegusi ziņas par savu dzīvesvietu ārvalstī;  2. kura saņem pakalpojumus ilgstošas sociālās aprūpes un sociālās rehabilitācijas institūcijā, kas ir reģistrēta sociālo pakalpojumu sniedzēju reģistrā;  3. kura ir izstājusies no sociālo pakalpojumu sniedzēju reģistrā reģistrētas ilgstošas sociālās aprūpes un sociālās rehabilitācijas institūcijas, lai saņemtu sociālās aprūpes un sociālās rehabilitācijas pakalpojumus dzīvesvietā;  4. kura saņem sociālo pakalpojumu sniedzēju reģistrā reģistrētas grupu mājas pakalpojumus;  5. kurai noteikta I invaliditātes grupa;  6. kura ir virs darbspējas vecuma;  7. kurai noteikts politiski represētās personas statuss.  Attiecīgi, ievērojot ar Ministru kabineta 2017.gada 27.jūnija noteikumu Nr.371 “Braukšanas maksas atvieglojumu noteikumi” (turpmāk – MK noteikumi Nr.371) 2.punktu, izmantot braukšanas maksas atvieglojumus ir tiesīgi:  1. bērni, kas saskaņā ar Vispārējās izglītības likumu nav uzsākuši pamatizglītības apguvi (turpmāk – pirmsskolas vecuma bērni);  2. personas ar I vai II grupas invaliditāti, personas līdz 18 gadu vecumam ar invaliditāti un persona, kas pavada personu ar I grupas invaliditāti vai personu līdz 18 gadu vecumam ar invaliditāti;  3. bāreņi un bez vecāku gādības palikuši bērni, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālajās izglītības iestādēs, kā arī augstskolās un koledžās līdz 24 gadu vecuma sasniegšanai;  4. politiski represētās personas un nacionālās pretošanās kustības dalībnieki;  5. ārpus pilsētas teritorijas dzīvojošie vispārējās pamatizglītības iestādēs (1.–9. klase) izglītojamie;  6. ārpus pilsētas teritorijas dzīvojošie vispārējās vidējās izglītības iestādēs (klātienes 10.–12. klase) izglītojamie;  7. daudzbērnu ģimenes locekļi, kas izmanto valsts īstenoto atbalsta programmu "Latvijas Goda ģimenes apliecība "3+ Ģimenes karte"".  Saskaņā ar projekta 5.punktā paredzētā 17.2.punktu šo noteikumu 5., 6., 7., 8., 8.2 un 8.3 punktā paredzētais nosacījums attiecībā uz personas attiecīgo statusu apliecinošu dokumentu uzrādīšanu, pamatojot tiesības izmantot braukšanas maksas atvieglojumu sabiedriskajā transportā, ir spēkā līdz 2021.gada 31.decembrim.  Tas nozīmē, ka MK noteikumos Nr.371 paredzētajām personu kategorijām, lai tās varētu saņemt braukšanas maksas atvieglojumus, papildus attiecīgo sociālo statusu apliecinošam dokumentam būs nepieciešams saņemt personas apliecību līdz 2021.gada 31.decembrim, t.i. par vienu gadu agrāk, nekā Personu apliecinošu dokumentu likumā noteiktais vispārējais termiņš un par deviņiem gadiem agrāk, nekā Personu apliecinošu dokumentu likumā noteiktais termiņš minētajām atsevišķām personu kategorijām.  Vienlaikus saskaņā ar Personu apliecinošu dokumentu likuma (nākotnes redakcijas) 9.panta pirmo daļu no 2023.gada 1.janvāra personas apliecība būs obligāts personu apliecinošs dokuments Latvijas pilsonim vai nepilsonim no 15 gadu vecuma.  Savukārt saskaņā ar projekta nosacījumiem arī bērniem, kas nebūs sasnieguši 15 gadu vecumu (7-14.g), lai varētu saņemt braukšanas maksas atvieglojumu, būs jāsaņem personas apliecība (MK noteikumos Nr.371 2.2., 2.3. un 2.7.punktā noteiktās personu kategorijas).  Jāatzīmē, ka arī tām personām, kurām jau līdz projekta spēkā stāšanās laikam būs izsniegta personas apliecība un nebūs beidzies derīguma termiņš, lai saņemtu attiecīgo braukšanas maksas atvieglojumu, būs jāpieprasa jauna personas apliecība, kurā tiktu aktivizēta attiecīga aplikācija.  Darām zināmu, ka, nosakot Personu apliecinošu dokumentu likuma Pārejas noteikumu (nākotnes redakcijas) 5.punktā termiņu personas apliecības saņemšanai vispārējā kārtībā un pagarinātu termiņu personas apliecības saņemšanai atsevišķām personu kategorijām, likumdevējs, acīmredzot, ir jau izvērtējis apstākļus, kādi ir bijuši par pamatu šādu termiņu noteikšanai. Tā piemēram, 2021.gada 1.janvāra likuma “Grozījumi Personu apliecinošu dokumentu likumā” anotācijas I sadaļas 2.punktā norādīts “Iepriekš minētās personu grupas, izņemot tās personas, kuras sniegušas ziņas par savu dzīvesvietu ārvalstī Iedzīvotāju reģistra likumā noteiktajā kartībā, tika definētas, pamatojoties uz sociāli atbildīgas valsts principu, pirmkārt, ņemot vērā vecumu un iespējamo darbaspēju zudumu, otrkārt, samērojot personas sociālo statusu ar iespēju aktīvi iesaistīties darba tirgū.”  Ņemot vērā minēto, pirmsšķietami var secināt, ka pašlaik ar projektu personām var tikt ierobežotas Personu apliecinošu dokumentu likumā noteiktās izvēles tiesības uz personas apliecības saņemšanu, jo projekts faktiski pēc 2021.gada 31.decembra neparedz iespēju uzrādīt citu personas attiecīgo statusu apliecinošu dokumentu braukšanas maksas atvieglojumu saņemšanai (izņemot pirmsskolas vecuma bērnus), uzliekot par pienākumu personām Pilsonības un migrācijas lietu pārvaldē pieprasīt un saņemt personas apliecību.  **Iekšlietu ministrijas 19.01.2021. atzinums (pēc 05.01.2021. elektroniskās saskaņošanas)**    Vēršam uzmanību, ka, lai gan izziņas par atzinumos sniegtajiem iebildumiem 3.punktā norādīts, ka iebildums ņemts vērā, izvērtējot norādīto argumentāciju, secināms, ka iebildums pēc būtības nav ņemts vērā.  Iebildumā tika lūgts papildināt projekta anotācijas II sadaļas 2.punktu ar izvērtējumu par to, vai, nosakot projektā īsāku termiņu personas apliecības saņemšanai (lai izmantotu braukšanas maksas atvieglojumus), nekā tas ir noteikts Personu apliecinošu dokumentu likumā, atsevišķām sociāli aizsargājamām personu kategorijām netiks radīti pamattiesību ierobežojumi. Ja veicot izvērtējumu tiktu secināts, ka ierobežojumi rodas, attiecīgi tika lūgts norādīt, vai šie ierobežojumi atbilst ierobežojumu leģitīmajam mērķim, citu cilvēku tiesību un sabiedrības labklājības aizsardzības sasniegšanai vai arī attiecīgi precizēt projektu, nosakot samērīgu termiņu personas apliecības saņemšanai.  Atzinumā tika norādīts, ka, lai saņemtu braukšanas maksas atvieglojumus, papildus attiecīgo sociālo statusu apliecinošam dokumentam, personām būs jāsaņem personas apliecību līdz 2021.gada 31.decembrim, t.i. par vienu gadu agrāk, nekā Personu apliecinošu dokumentu likumā noteiktajā vispārējā termiņā un par deviņiem gadiem agrāk, nekā Personu apliecinošu dokumentu likumā minētajām atsevišķām personu kategorijām noteiktajā termiņā. Vienlaikus saskaņā ar projekta nosacījumiem arī bērniem, kas nebūs sasnieguši 15 gadu vecumu (7-14 g.), lai varētu saņemt braukšanas maksas atvieglojumu, būs nepieciešama personas apliecība. Tāpat personām, kurām jau līdz projekta spēkā stāšanās laikam būs izsniegta personas apliecība un nebūs beidzies tās derīguma termiņš, lai saņemtu attiecīgo braukšanas maksas atvieglojumu, būs jāpieprasa jaunas personas apliecības, kurā tiktu aktivizēta attiecīga aplikācija (izņemot personas apliecības, kas izdotas pēc 2019.gada 1.septembra).  Izziņas par atzinumos sniegtajiem iebildumiem 3.punktā norādīts ka projekta anotācijas I sadaļas 2.punkts papildināts ar šādu informāciju:  “Saskaņā ar Sabiedriskā transporta pakalpojumu likuma grozījumiem, kas stājušies spēkā 2020. gada 30. decembrī likuma 14.1pants papildināts ar (2.2) daļu, nosakot, ka pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni). Pilsētas nozīmes maršrutos to personu identifikācijai, kuru braukšanas maksas atvieglojumi tiek kompensēti no valsts budžeta, var tikt izmantoti arī valstspilsētas pašvaldības noteiktie elektroniskās identifikācijas līdzekļi. Grozītā Likuma pārejas noteikumu 32.punkts nosaka, ka likuma grozījums par 14.1panta papildināšanu ar (2.2) daļu stājas spēkā 2022. gada 1.janvārī.”  Lai arī projekta anotācija papildināta, ar augstāk minēto informāciju, projekta anotācijā joprojām nav vērtēti atzinumā noradītie ierobežojumu aspekti. Šie aspekti nav vērti arī 2020.gada 17.decembrī Saeimā pieņemtā likuma “Grozījumi Sabiedriskā transporta pakalpojumu likumā” (Nr.687/Lp13) anotācijā .  Vienlaikus projekta 3.punkts paredz, ka šo noteikumu 1.3., 1.4., 1.5., 1.6. un 1.7.apakšpunktā paredzētais nosacījums attiecībā uz personas attiecīgo sociālo statusu apliecinošu dokumentu uzrādīšanu, pamatojot tiesības izmantot braukšanas maksas atvieglojumu, ir spēkā līdz 2021.gada 31.decembrim. Tādējādi paredz ierobežojumus, kā arī nepieciešamības gadījumā pastāv iespēja noteikt samērīgu termiņu personas apliecības saņemšanai, salāgojot to ar Personu apliecinošu dokumentu tiesisko regulējumu.  Vēršam arī uzmanību, ka valsts nodevas apmērs par personas apliecības izsniegšanu personām ir noteikts ar 2012.gada 21.februāra Ministru kabineta noteikumiem Nr.133 “Noteikumi par valsts nodevu par personu apliecinošu dokumentu izsniegšanu”. Tādējādi arī projekta anotācijas II sadaļas 4.punkts būtu papildināms ar atsauci uz minēto normatīvo aktu. Tāpat būtu papildināms projekta anotācijas II sadaļas 1.punkts, norādot aktualizētu informāciju par personām, kurām pienākas braukšanas maksas atvieglojumi (pašlaik sniegta informācija par 2018.gadu), kā arī sadalījums pa sociālā statusu veidiem būtu papildināms ar informāciju par bērniem, kas nav sasnieguši 15 gadu vecumu (7-14 g.) un kuriem būs nepieciešama personas apliecība | **Ņemts vērā**  Satiksmes ministrija, lai novērstu iespējamās pretrunas ar augstāka spēka tiesību aktu, proti, Personu apliecinošu dokumentu likumu, kura pārejas noteikumos noteikti termiņi, kādos saņemama personu apliecība noteiktām personu kategorijām, sagatavoja un iesniedza Saeimā priekšlikumus likumprojektam “Grozījumi Sabiedriskā transporta pakalpojumu likumā”, paredzot, ka no 2022. gada 1. janvāra pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni), kā arī pilsētas nozīmes maršrutos to personu identifikācijai, kuru braukšanas maksas atvieglojumi tiek kompensēti no valsts budžeta, var tikt izmantoti arī valstspilsētas pašvaldības noteiktie elektroniskās identifikācijas līdzekļi. Turklāt Satiksmes ministrija, sniedzot iepriekš minētos priekšlikumus grozījumiem Sabiedriskā transporta pakalpojumu likumā, norādīja, ka, lai nodrošinātu personu, kurām pienākas braukšanas maksas atvieglojumi elektronisku braucienu uzskaiti, eID karti nepieciešams saņemt ātrāk, nekā tas noteikts Personu apliecinošu dokumentu likumā, kā arī personām, kurām tas nav obligāti. Līdz ar to ar šiem noteikumu projekta grozījumiem netiek noteikts īsāks termiņš personu apliecību saņemšanai, bet gan tiek noteikta kārtība šo personu apliecību izmantošanai, lai saņemtu braukšanas maksas atvieglojumus no 2022.gada 1.janvāra. | Papildināts noteikumu projekta anotācijas I sadaļas 2.punkts:  “Saskaņā ar Sabiedriskā transporta pakalpojumu likuma (turpmāk – STP likums) grozījumiem, kas stājušies spēkā 2020. gada 30. decembrī, likuma 14. 1 pants papildināts ar 2. 2 daļu, nosakot, ka pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni). Pilsētas nozīmes maršrutos to personu identifikācijai, kuru braukšanas maksas atvieglojumi tiek kompensēti no valsts budžeta, var tikt izmantoti arī valstspilsētas pašvaldības noteiktie elektroniskās identifikācijas līdzekļi. Grozītā STP likuma pārejas noteikumu 32.punkts paredz, ka STP likuma grozījums par 14.1  panta papildināšanu ar 2. 2 daļu stājas spēkā 2022.gada 1.janvārī.  AIF ir paredzēta kā papildinājums otrās paaudzes Latvijas eID kartēm, kas tiek izdotas kopš 2019.gada 2.septembra. Un šādās eID kartēs, kurās AIF netika uzstādīta izgatavošanas laikā, AIF uzstādīšana paredzēta uzstādīšanai gan attālināti – pašapkalpošanās režīmā, gan klientu apkalpošanas centros ar klientu apkalpošanas speciālistu palīdzību. Pakalpojums būs bezmaksas un personai pašai ir jāizvērtē nepieciešamība pēc šīs funkcionalitātes. Par nepieciešamību persona varēs norādīt klientu apkalpošanas centrā vai aktivizēt to pašrocīgi. Savukārt eID kartes, kas izdotas pirms 2019.gada 2.septembra, būs nepieciešams mainīt.  BMA sistēmas un elektroniskās identifikācijas ieviešanas mērķi paredz nodrošināt precīzu personu izmantoto braukšanas maksas atvieglojumu uzskaiti un šim mērķim paredzēto valsts budžeta līdzekļu izlietošanas uzraudzību, jo saskaņā ar Ministru kabineta 2015. gada 28. jūlija noteikumiem Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” pārvadātājam kompensē zaudējumus par tādu pasažieru pārvadāšanu, kuriem noteikti braukšanas maksas atvieglojumi saskaņā ar braukšanas maksas atvieglojumu noteikumiem. Pamatojoties uz Ministru kabineta 2017. gada 27. jūnija sēdes protokollēmuma (prot. Nr.32, 38.§) 2.punktu Satiksmes ministrijai sadarbībā ar iesaistītajām institūcijām tika uzdots sagatavot un iesniegt izskatīšanai Ministru kabinetā informatīvo ziņojumu par to, kā tiks sasniegti noteikumu projekta anotācijā minētie mērķi - budžeta līdzekļu ekonomija, ēnu ekonomikas mazināšana un precīzas uzskaites nodrošināšana. 2017.gada 19.decembrī Ministru kabinetā (prot. Nr.63, 64§) tika izskatīts informatīvais ziņojums “Par budžeta līdzekļu ekonomiju, ēnu ekonomikas mazināšanu un precīzas uzskaites nodrošināšanu sabiedriskā transporta pakalpojumos”, kurā saistībā ar braukšanas maksas atvieglojumu administrēšanu tika norādīti vairāki riski, no kuriem būtiskākie:  - nepietiekama attiecīgās personas identifikācija.  Tā kā pašreizējā situācijā personu dokumentus, kas pamato personas tiesības izmantot braukšanas maksas atvieglojumu, pārbaudi nodrošina pārvadātāja darbinieks (šoferis, konduktors, kasieris u.c.), pastāv augsts risks tam, ka neuzmanības vai negodprātīgu nolūku vadīts pārvadātāja pārstāvis nepietiekami nodrošina attiecīgās personas identifikāciju.  Tāpat nevar izslēgt risku, ka pārvadātājs ir darījumu ar braukšanas maksas atvieglojumiem apjoma palielināšanā ieinteresētā persona, jo atbilstoši normatīvajiem aktiem pārvadātājs uzskaita šos darījumus un sagatavo pasūtītājam iesniedzamo informāciju (pārskatu) par pasažieru pārvadāšanu un braukšanas maksas atvieglojumiem, uz kuras pamata pasūtītājs veic kompensācijas aprēķinu.  - statusu apliecošo dokumentu viltošanas risks  Pašlaik pastāv augsts personu, kurām pienākas braukšanas maksas atvieglojumi, statusu apliecinošo dokumentu viltošanas risks, jo esošie personas statusu pamatojošie dokumenti var nebūt aprīkoti ar pietiekami drošiem pretviltošanas elementiem. Minētie statusu pamatojošie dokumenti tiek zaudēti, kā arī ir situācijas, kad persona tai piešķirto statusu zaudē, bet tās rīcībā paliek statusu apliecinošais dokuments, kuru tā negodprātīgi vai nezināšanas dēļ var turpināt izmantot līdz attiecīgā dokumenta derīguma termiņa beigām. Minētās problēmas pašlaik nevar risināt arī, pastiprinot kontroles pasākumus.  Autotransporta direkcija bija aplēsusi, ka piemēram, kavēšanās BMA sistēmas elektroniskā identifikācijas risinājuma ieviešanā 2021.gadā potenciāli var samazināt valsts budžeta līdzekļu ekonomiju līdz 991 661 EUR apmērā attiecībā uz dotācijas apmēru, kas tiek piešķirta, lai sabiedriskā transporta pakalpojumu sniedzējiem segtu ar braukšanas maksas atvieglojumiem saistītos zaudējumus. Līdz ar to nepieciešams panākt elektroniskā identifikācijas risinājuma, izmantojot eID kartes, ieviešanu iespējami īsā termiņā.” |
| 4. | “16.1 No 2021.gada 1.janvāra līdz 2021.gada 31. decembrim tiek noteikts pārejas periods elektronisko identifikācijas līdzekļu – personas apliecību ar attiecīgu aplikāciju – saņemšanai Pilsonības un migrācijas lietu pārvaldē, kā arī elektroniskā identifikācijas risinājuma tehniskai ieviešanai biļešu tirdzniecības vietās un transportlīdzekļos. No 2022. gada 1. janvāra pasažieru braucienu, kas tiek kompensēti no valsts budžeta, uzskaiti un elektronisko identifikāciju veic tikai, izmantojot šo noteikumu 15.punktā minēto elektroniskās identifikācijas risinājumu un identifikācijas līdzekli reģionālās nozīmes maršrutu sabiedriskajos transportlīdzekļos risinājumu. | **Iekšlietu ministrija**  Papildināt projekta anotācijas II sadaļas 2.punktu ar informāciju par to, kādus pasākumus tiek plānots veikt pēc projekta 4.punktā paredzētā 16.1.punkta pārejas perioda vai attiecīgi precizēt šo projekta punktu.  Saskaņā ar pašreizējo projekta 4.punktā paredzēto 16.1.punktu no 2021.gada 1.janvāra līdz 2021.gada 31.decembrim tiek noteikts pārejas periods elektronisko identifikācijas līdzekļu – personas apliecību ar attiecīgu aplikāciju – saņemšanai Pilsonības un migrācijas lietu pārvaldē, kā arī elektroniskā identifikācijas risinājuma tehniskai ieviešanai biļešu tirdzniecības vietās un transportlīdzekļos.  No minētā projekta punkta pašreiz nav saprotama Pilsonības un migrācijas lietu pārvaldes rīcība pēc 2021.gada 31.decembra, proti, vai Pilsonības un migrācijas lietu pārvaldei būs nepieciešams turpināt personas apliecību ar attiecīgu aplikāciju izsniegšana vai arī tā būs jāpārtrauc, kā arī nav saprotams, kādas būs sekas personām, kas nebūs saņēmušas attiecīgās personas apliecības. | **Ņemts vērā**  Noteikumu projekta punkts svītrots, jo Sabiedriskā transporta pakalpojumu likuma grozījumi, kas stājušies spēkā 2020. gada 30. decembrī, paredz, ka no 2022. gada 1. janvāra pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni), kā arī pilsētas nozīmes maršrutos to personu identifikācijai, kuru braukšanas maksas atvieglojumi tiek kompensēti no valsts budžeta, var tikt izmantoti arī valstspilsētas pašvaldības noteiktie elektroniskās identifikācijas līdzekļi. Turklāt iepriekš minētie grozījumi paredz, ka no 2021.gada 1.marta tie pasažieri, kuru braukšanas maksas atvieglojumi tiek kompensēti no valsts budžeta, lai izmantotu attiecīgos braukšanas maksas atvieglojumus, elektroniski identificējoties ar personas apliecību, vēršas PMLP, lai saņemtu personas apliecību, kura papildināta ar speciāli funkcionalitāti. | Noteikumu projekta punkts svītrots. |
| 5. | Noteikumu projekta anotācijas VII sadaļas 3.punkts. | **Finanšu ministrija**  Lūdzam anotācijas VII sadaļas 3.punktā norādīt, ka Iekšlietu ministrija (PMLP) eID kartes elektronisko komponentu papildināšanu ar jaunu funkcionalitāti (aplikāciju) (*Authorized Identification Application*), lai nodrošinātu eID kartes izmantošanu kā identifikācijas līdzekli sabiedriskajā transportā, nodrošinās piešķirto budžeta līdzekļu ietvaros. | **Ņemts vērā** | Papildināts noteikumu projekta anotācijas VII sadaļas 3.punkts:  “Iekšlietu ministrija (PMLP) eID kartes elektronisko komponentu papildināšanu ar jaunu funkcionalitāti (aplikāciju) (*Authorized Identification Application*), lai nodrošinātu eID kartes izmantošanu kā identifikācijas līdzekli sabiedriskajā transportā, nodrošinās piešķirto budžeta līdzekļu ietvaros.” |
| 6. | 2.izteikt 5. punktu šādā redakcijā:  “5. Personām ar I vai II invaliditātes grupu un personām līdz 18 gadu vecumam ar invaliditāti, elektroniski identificējoties ar personas apliecību, kas papildināta ar speciālu funkcionalitāti (lietotni), kā arī personai, kas pavada personu ar I invaliditātes grupu vai personu līdz 18 gadu vecumam ar invaliditāti, ir tiesības bez maksas izmantot sabiedrisko transportlīdzekli, kas pārvadā pasažierus pilsētas nozīmes un reģionālās nozīmes maršrutā. Personas, kas pavada personu ar I invaliditātes grupu vai personu līdz 18 gadu vecumam ar invaliditāti, braucienu identificē, personai ar I invaliditātes grupu vai personai līdz 18 gadu vecumam ar invaliditāti atkārtoti elektroniski identificējoties ar personas apliecību, kas papildināta ar speciālu funkcionalitāti (lietotni).” | **Labklājības ministrija**  Veselības un darbspēju ekspertīzes ārstu valsts komisija (turpmāk – Valsts komisija) īsteno Eiropas Reģionālās attīstības fonda projektu Nr.2.2.1.1/19/I/004 “Invaliditāte ekspertīzes pakalpojumu kvalitātes uzlabošana” (turpmāk – projekts), kura ietvaros tiek pilnveidota Valsts komisijas pārziņā esošā valsts informācijas sistēma “Invaliditātes informatīvā sistēma” (turpmāk – informācijas sistēma). Informācijas sistēmā iekļauj datus par invaliditātes ekspertīzēm, kā arī par personām ar invaliditāti, tostarp personas datus, un informācijas sistēmas mērķis ir nodrošināt personu ar invaliditāti uzskaiti, kas nepieciešama sociālās drošības sistēmas maksājumu un citu valsts noteikto atvieglojumu piešķiršanai, palīdzības sniegšanai personām ar invaliditāti, invaliditātes riska un invaliditātes seku mazināšanai, kā arī veidot statistiku, lai plānotu, izstrādātu un novērtētu valsts politiku invaliditātes jomā un nodrošinātu citu Valsts komisijas funkciju izpildi.  Valsts komisija personai, kurai noteikta invaliditāte, izsniedz invaliditātes apliecību. Personām, kuras ir vecākas par trīs gadiem, invaliditātes apliecības aversā atspoguļo sejas attēlu. Patlaban personas sejas digitālais attēls tiek iegūts nofotografējot personu kādā no Valsts komisijas nodaļām vai persona vai tās pārstāvis iesniedz sejas fotogrāfiju vai digitālo attēlu, kas atbilst normatīvajā aktā par personu apliecinošu dokumentu noteiktajām prasībām.  Ņemot vērā spēkā esošo normatīvo regulējumu, secināts, ka invaliditātes apliecība ir dokuments, kas apliecina personai noteikto invaliditāti, tādējādi atvieglojumu saņemšanai invaliditātes apliecība būtu uzrādama kopā ar personu apliecinošu dokumentu, neraugoties uz to, ka invaliditātes apliecībā ir iestrādāts personas sejas attēls. Turklāt vēlamies informēt, ka Valsts komisijai nav iespējams pārliecināties, vai klients, izmantojot kādu no neklātienes dokumentu iesniegšanas veidiem, piemēram, iesniegumu iesniedzis izmantojot e-pakalpojumu vai nosūtījis pa pastu, ir pievienojis savu sejas attēla digitālo datni.  Tāpat, ņemot vērā, ka aizvien vairāk iestādēm informācija par personai noteikto invaliditāti tiek nodota elektroniski, turklāt no 2022.gada pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus varēs izmantot, elektroniski identificējoties ar personas apliecību, kas papildināta ar speciālu funkcionalitāti (lietotni), tika pieņemts lēmums projektā esošos līdzekļus novirzīt citu, Valsts komisijas darbu atslogojošu, uzlabojumu veikšanai.  Ministrija vēlas informēt, ka šī gada vidū Valsts komisija ir paredzējusi pilnveidoto informācijas sistēmas funkcionalitāti, ieviest produktīvajā darbībā. Tomēr, izvērtējot nepieciešamos materiālos ieguldījumus, lai jaunās sistēmas funkcionalitātē iestrādātu sejas digitālo attēlu uzkrāšanu un attēlu pārneses funkciju uz invaliditātes apliecību un ņemot vērā, ka pēc pusgada braukšanas maksas atvieglojuma sabiedriskajā transportā saņemšanai, kurš ik gadu ir pats pieprasītākais valsts sniegtais atvieglojuma veids, vairs nebūs nepieciešams uzrādīt invaliditātes apliecību, secināts, ka nav lietderīgi ieguldīt līdzekļus šādas funkcionalitātes izstrādei. Patlaban ministrija gatavo nepieciešamos grozījumus normatīvajos aktos, lai Valsts komisija varētu atteikties no sejas attēlu iekļaušanas invaliditātes apliecībās.  Ņemot vērā, ka Valsts komisijai lietderīgi būtu atteikties no sejas attēlu drukāšanas uz invaliditātes apliecībām jau šajā gadā, ministrijas ieskatā būtu saglabājama 2020.gada 6.augusta valsts sekretāru sanāksmē izsludinātā noteikumu projekta redakcija, kas paredzēja braukšanas maksas atvieglojumu saņemt, ja invaliditātes apliecību uzrāda kopā ar personu apliecinošu dokumentu līdz 2021.gada 31.decembrim.  **Labklājības ministrijas atzinums** p**ēc 11.02.2021. elektroniskās saskaņošanas**  Vēlas informēt, ka ir sagatavots Ministru kabineta noteikumu projekts “Grozījumi Ministru kabineta 2014. gada 23. decembra noteikumos Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību"” (turpmāk – noteikumu projekts). Noteikumu projekta viens no mērķiem ir papildināt Ministru kabineta 2014. gada 23. decembra noteikumus Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” ar regulējumu par invaliditātes apliecības paraugu, izdošanas un uzskaites kārtību. Noteikumu projektā ir atrunāts jaunās invaliditātes apliecības paraugs, kurā vairs nav iestrādāts personas sejas attēls. Jau izsniegtās invaliditātes apliecības ar personas sejas attēlu būs derīgas līdz invaliditātes apliecībās norādītā derīguma termiņa beigām. Paredzēts, ka jaunais regulējums stāsies spēkā šī gada 1.jūlijā. Pamatojoties uz 2020.gada 22.septembra Ministru kabineta 55.protokola 38.§ 24. un 31.punktu, Ministru Prezidenta 2020. gada 21. decembra rezolūciju Nr. 12/2020-JUR-210 un Ministru Prezidenta 2020. gada 22. decembra rezolūciju Nr.12/2020-JUR-229 noteikumu projekts tiks virzīts kā Ministru kabineta lieta.  Ņemot vērā izvēlēto noteikumu projekta virzību, Labklājības ministrija iepriekš pausto apsvērumu dēļ uztur 2021.gada 19.janvāra atzinumā Nr.A-21-09/12 minēto iebildumu, ka braukšanas maksas atvieglojumu var saņemt, ja invaliditātes apliecību sabiedriskajā transportā uzrāda kopā ar personu apliecinošu dokumentu līdz 2021.gada 31.decembrim. | **Ņemts vērā** | 5. Personām ar I vai II invaliditātes grupu un personām līdz 18 gadu vecumam ar invaliditāti, uzrādot invaliditātes apliecību vai invaliditātes apliecību un personu apliecinošu dokumentu, ja invaliditātes apliecībā nav fotoattēls, kā arī personai, kas pavada personu ar I invaliditātes grupu vai personu līdz 18 gadu vecumam ar invaliditāti, ir tiesības bez maksas izmantot sabiedrisko transportlīdzekli, kas pārvadā pasažierus pilsētas nozīmes un reģionālās nozīmes maršrutā. |
| 7. | Noteikumu projekts. | **Labklājības ministrija**  Nosūta iebildumu Ministru kabineta noteikumu projektam “Grozījumi Ministru kabineta  2017.gada 27.junija noteikumos  Nr. 371 "Braukšanas maksas atvieglojumi"” (VSS- 673).  Patlaban atbilstoši Ministru kabineta 2016. gada 5. janvāra noteikumiem Nr. 15 “Valsts atbalsta programmas “Latvijas Goda ģimenes apliecība “3+ Ģimenes karte”” īstenošanas kārtība Apliecību “3+ Ģimenes karte”” (turpmak-Karte)  ir tiesīgi saņemt ģimenes locekļi, kuri atbilst šo Noteikumu minētajiem daudzbērnu ģimenes kritērijiem (ģimenes, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, un arī pilngadīgie bērni, kas nav sasnieguši 24 gadu vecumu, ja tie iegūst vispārējo, profesionālo vai augstāko izglītību) un arī attiecīgi labumus no šīs valsts atbalsta programmas saņem personas, kuras ir saņēmušas minēto “3+ Ģimenes karte”, kas apliecina, ka ģimenes ir ieguvušas Latvijas Goda ģimenes statusu.  2021. gada 25. februārī Saeima pieņēma grozījumus BTAL (stājās spēkā 2021. gada 3. martā), kas nosaka, ka valsts un pašvaldība atbalsta ģimeni, ne vien daudzbērnu ģimeni, un sniedz tai palīdzību, bet arī ģimeni, kuras aprūpē ir  bērns  ar invaliditāti (BTAL 26. panta pirmā daļa). Vienlaikus papildinot BTAL 26. pantu ar septīto daļu, kas nosaka, ka šā likuma 26. panta sestajā daļā paredzētie atbalsta pasākumi daudzbērnu ģimenēm tiek piemēroti arī ģimenēm, kuru aprūpē ir bērns ar invaliditāti vai persona, kura nav sasniegusi 24 gadu vecumu, ja tai ir noteikta I vai II invaliditātes grupa.  Tādējādi  tiek paplašināta mērķa grupa, kurai Sabiedrības integrācijas fonds piešķir Karti. Ņemot vērā jaunās mērķa grupas pievienošanu valsts atbalsta programmai, tiek mainīts arī programmas nosaukums, kas līdz šim ietvēra tikai atbalstu daudzbērnu ģimenēm, proti,  “Latvijas Goda ģimenes apliecība “3+Ģimenes karte”” uz “Latvijas Goda ģimenes apliecība “Goda Ģimenes karte””.  Ņemot vērā minēto, Labklājības ministrija izsaka  iebildumu un lūdz Ministru kabineta noteikumu projektu “Grozījumi Ministru kabineta  2017.gada 27.junija noteikumos  Nr. 371 "Braukšanas maksas atvieglojumi"” (VSS- 673) papildināt ar jaunu punktu , izsakot to šādā redakcijā:  “ Ministru kabineta  2017.gada 27.junija noteikumu Nr. 371 "Braukšanas maksas atvieglojumi"”” 2.7.apakšpunktu  izteikt šādā redakcijā:  “2.7. personas, kas izmanto karti, kas izsniegta Latvijas Goda  ģimenes apliecības programmas ietvaros . ” | **Ņemts vērā** | 2.7. daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļi, kas izmanto apliecību, kas izsniegta valstī īstenotās Latvijas Goda ģimenes apliecības programmas ietvaros. |
| 8. | Noteikumu projekta anotācijas II sadaļas 1.punkts. | **Iekšlietu ministrija**  Iekšlietu ministrija ir izskatījusi atkārtoti precizēto Ministru kabineta noteikumu projektu “Grozījumi Ministru kabineta 2017.gada 27.jūnija noteikumos Nr.371 “Braukšanas maksas atvieglojumu noteikumi”” (turpmāk – projekts) un tā sākotnējās ietekmes novērtējuma ziņojumu (anotāciju), kā arī izziņu par atzinumos sniegtajiem iebildumiem un turpina uzturēt Iekšlietu ministrijas 2021.gada 19.janvāra atzinumā Nr.1-57/183 izteikto iebildumu, ar kuru lūgts papildināt projekta anotācijas II sadaļas 1.punktu, norādot aktualizētu informāciju par personām, kurām pienākas braukšanas maksas atvieglojumi (pašlaik sniegta informācija tikai par 2018.gadu). Tāpat lūdzam papildināt projekta anotācijas II sadaļas 1.punktu ar informāciju par bērnu skaitu, kuri nebūs sasnieguši 15 gadu vecumu (7-14.g), un kuriem pēc grozījumu stāšanās spēkā, būs nepieciešama personas apliecība, lai saņemtu atvieglojumus. | **Ņemts vērā** | Papildināts noteikumu projekta anotācijas II. sadaļas 1.punkts. |
| 9. | 2.7.daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļi, kas izmanto valsts īstenoto atbalsta programmu “Latvijas Goda ģimenes apliecība “Goda ģimenes karte”.  8. Daudzbērnu ģimenes un ģimenes, kuras aprūpē ir bērns ar invaliditāti vai persona, kura sasniegusi 24 gadu vecumu, ja tai noteikta I vai II invaliditātes grupa, locekļi, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” un personu apliecinošu dokumentu, ir tiesības saņemt braukšanas maksas atvieglojumu 50% apmērā no brauciena biļetes pilnas cenas un 40% apmērā no abonementa biļetes cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā. Šo noteikumu 9.un 10.punktā minētās personas, iegādājoties abonementa biļeti, personu apliecinoša dokumenta vietā kopā ar Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” var uzrādīt skolēna vai studenta apliecību.  9. Daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļiem, kas apmeklē vispārējās pamatizglītības un vidējās izglītības iestādes, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” un personu apliecinošu dokumentu vai skolēna apliecību, ir tiesības saņemt braukšanas maksas atvieglojumu 90% apmērā no brauciena biļetes pilnas cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā.  10. Daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļiem, kas turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” un personu apliecinošu dokumentu vai studenta apliecību, ir tiesības saņemt braukšanas maksas atvieglojumu 90% apmērā no brauciena biļetes cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā. | **Labklājības ministrija**  Labklājības ministrija ir izskatījusi Ministru kabineta noteikumu projektu “Braukšanas maksas atvieglojumu noteikumi” (turpmāk-  Noteikumu projekts)un izsaka šādu iebildumu:  Lūdzam aizstāt vārdus “Goda ģimenes karte” ar vārdiem “Goda Ģimene” (Noteikumu projekta 2.7.apakšpunkts, 8., 9., 10.punkts). | **Ņemts vērā** | 2.7. daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļi, kas izmanto apliecību, kas izsniegta valstī īstenotās Latvijas Goda ģimenes apliecības programmas ietvaros.  8. Daudzbērnu ģimenes un ģimenes, kuras aprūpē ir bērns ar invaliditāti vai persona, kura sasniegusi 24 gadu vecumu, ja tai noteikta I vai II invaliditātes grupa, locekļi, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimene” un personu apliecinošu dokumentu, ir tiesības saņemt braukšanas maksas atvieglojumu 50% apmērā no brauciena biļetes pilnas cenas un 40% apmērā no abonementa biļetes cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā. Šo noteikumu 9.un 10.punktā minētās personas, iegādājoties abonementa biļeti, personu apliecinoša dokumenta vietā kopā ar Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimene” var uzrādīt skolēna vai studenta apliecību.  9.Daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļiem, kas apmeklē vispārējās pamatizglītības un vidējās izglītības iestādes, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimene” un personu apliecinošu dokumentu vai skolēna apliecību, ir tiesības saņemt braukšanas maksas atvieglojumu 90% apmērā no brauciena biļetes pilnas cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā.  10. Daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļiem, kas turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimene” un personu apliecinošu dokumentu vai studenta apliecību, ir tiesības saņemt braukšanas maksas atvieglojumu 90% apmērā no brauciena biļetes cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā. |
| 10. | Noteikumu projekta anotācijas III sadaļa. | **Finanšu ministrija**  Ievērojot noteikumu projekta 22.punktā noteikto, ka braukšanas maksas atvieglojumu saņēmēju loka paplašināšana ir spēkā līdz 2021.gada 31.decembrim, kā to paredz arī Bērnu tiesības aizsardzības likumā veiktie grozījumi, kas stājās spēkā 2021.gada 3.martā, lūdzam anotācijas III sadaļā svītrot ietekmi uz turpmākajiem gadiem, kas norādīta pie izmaiņām, salīdzinot ar vidēja termiņa budžeta ietvaru attiecīgajam gadam (5., 7. un 8.kolonna) un precizēt 6.punktā sniegto informāciju. Ja Satiksmes ministrijas ieskatā šāda loka paplašināšana būtu paredzama arī turpmāk, tad informāciju par sagaidāmo ietekmi var sniegt anotācijas III sadaļas 8.punktā, tajā skaitā arī norādot, kas tas ir Ministru kabinetā izskatāms jautājums likumprojektu “Par valsts budžetu 2022.gadam” un “Par vidēja termiņa budžeta ietvaru 2022., 2023. un 2024.gadam” sagatavošanas procesā, Satiksmes ministrijai sadarbībā ar Labklājības ministriju iesniedzot attiecīgu prioritārā pasākuma pieteikumu, kā arī finansējuma atbalstīšanas gadījumā sagatavojot grozījumus Bērnu tiesību aizsardzības likumā un šajos noteikumos. | **Ņemts vērā** | Precizēta noteikumu projekta anotācijas III sadaļa. |
| 11. | Noteikumu projekta anotācijas III sadaļa. | **Finanšu ministrija**  Bērnu tiesības aizsardzības likuma grozījumos, kas stājās spēkā 2021.gada 3.martā, tika norādīts, ka nepieciešamais finansējums 2021.gadam būtu nodrošināms atbilstoši likuma “Par valsts budžetu 2021. gadam” 53. pantā noteiktajam no resora “74. Gadskārtējā valsts budžeta izpildes procesā pārdalāmais finansējums” programmā 11.00.00 “Demogrāfijas pasākumi” rezervētā finansējuma, tomēr anotācijas III sadaļas 6.punktā ir sniegts skaidrojums, ka finansējums 2021.gadam tiks nodrošināts no Satiksmes ministrijas budžetā piešķirtajiem līdzekļiem. Lūdzam anotācijas III sadaļā precizēt informāciju par 2021.gada ietekmi uz valsts budžetu vai pievienot skaidrojumu, kas attiecībā pret Bērnu tiesības aizsardzības likuma grozījumos noteiktā ir mainījies. | **Ņemts vērā** | Precizēta noteikumu projekta anotācijas III sadaļa. |
| 12. | Noteikumu projekta anotācijas III sadaļa. | **Finanšu ministrija**  Ņemot vērā, ka norma par loka paplašināšanu stājas spēkā 2021.gada 1.maijā un ir spēkā līdz 2021.gada 31.decembrim (tātad nepilnu gadu), lūdzam anotācijas III sadaļas 6.punktā norādīt informāciju par sagaidāmo finansējuma apmēru 2021.gadam. Vēršam uzmanību, ka Bērnu tiesības aizsardzības likuma grozījumu, kas stājās spēkā 2021.gada 3.martā, anotācijā bija norādīs, ka 2021.gadam sagaidāmā ietekme būs 156 800 *euro*. | **Ņemts vērā** | Precizēta noteikumu projekta anotācijas III sadaļa. |
| 13. | Noteikumu projekta anotācijas III sadaļa. | **Finanšu ministrija**  Lūdzam atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” IV nodaļā noteiktajam veikt precizējumus anotācijas III sadaļā “Tiesību akta projekta ietekme uz valsts budžetu un pašvaldību budžetiem”:   * norādīt Satiksmes ministrijas budžetā plānotos ieņēmumus un izdevumu saskaņā ar valsts budžetu kārtējam gadam un vidēja termiņa budžeta ietvaru (2., 4. un 6.kolonna) tieši attiecībā uz finansējumu sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai, attiecīgi precizējot 1. un 2.punktā un 1.1. un 2.1.apakšpunktā sniegto informāciju; * precizēt finansiālo ietekmi kārtējā gada valsts budžetam un vidēja termiņa budžeta ietvaram (2., 4. un 6.kolonna), attiecīgi 3.punktā un 3.1.apakšpunktā norādot nulli; * precizēt 4.punktā sniegto informāciju, ņemot vērā, izteiktos iebildumus iepriekš (norādot nulli vai norādot apmēru 2021.gadam, ja to plānots pieprasīt no programmā 11.00.00 “Demogrāfijas pasākumi” rezervētā finansējuma). | **Ņemts vērā** | Precizēta noteikumu projekta anotācijas III sadaļa. |
| 14. | 2.7.daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļi, kas izmanto valsts īstenoto atbalsta programmu “Latvijas Goda ģimenes apliecība “Goda ģimenes karte”.  8. Daudzbērnu ģimenes un ģimenes, kuras aprūpē ir bērns ar invaliditāti vai persona, kura sasniegusi 24 gadu vecumu, ja tai noteikta I vai II invaliditātes grupa, locekļi, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” un personu apliecinošu dokumentu, ir tiesības saņemt braukšanas maksas atvieglojumu 50% apmērā no brauciena biļetes pilnas cenas un 40% apmērā no abonementa biļetes cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā. Šo noteikumu 9.un 10.punktā minētās personas, iegādājoties abonementa biļeti, personu apliecinoša dokumenta vietā kopā ar Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” var uzrādīt skolēna vai studenta apliecību.  9. Daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļiem, kas apmeklē vispārējās pamatizglītības un vidējās izglītības iestādes, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” un personu apliecinošu dokumentu vai skolēna apliecību, ir tiesības saņemt braukšanas maksas atvieglojumu 90% apmērā no brauciena biļetes pilnas cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā.  10. Daudzbērnu ģimenes un ģimenes, kuras aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai noteikta I vai II invaliditātes grupa, locekļiem, kas turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai, uzrādot Latvijas Goda ģimenes apliecību “3+ Ģimenes karte” vai Latvijas Goda ģimenes apliecību “Goda ģimenes karte” un personu apliecinošu dokumentu vai studenta apliecību, ir tiesības saņemt braukšanas maksas atvieglojumu 90% apmērā no brauciena biļetes cenas, izmantojot sabiedrisko transportlīdzekli, kas pārvadā pasažierus reģionālās nozīmes maršrutā. | **Tieslietu ministrija**  Vēršam uzmanību uz to, ka Ministru kabineta 2016. gada 5. janvāra noteikumos Nr. 15 "Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība" ir minēta valsts atbalsta programma "Latvijas Goda ģimenes apliecība "3+ Ģimenes karte"" un Latvijas Goda ģimenes apliecība "3+ Ģimenes karte". Līdz ar to nav skaidrs, kas ir projektā minētā valsts īstenotā atbalsta programma "Latvijas Goda ģimenes apliecība "Goda ģimenes karte"" un Latvijas Goda ģimenes apliecība "Goda ģimenes karte". Ievērojot minēto, lūdzam izvērtēt projekta 2.7. apakšpunktā, kā arī 8., 9. un 10. punktā ietverto regulējumu un attiecīgi precizēt to vai papildināt projekta sākotnējās *(ex-ante)* ietekmes novērtējuma ziņojumu (turpmāk – anotācija) ar atbilstošu skaidrojumu. | **Ņemts vērā** | Precizēts noteikumu projekta anotācijas I sadaļas 2.punkts. |
| 15. | Noteikumu projekts un anotācija. | **Tieslietu ministrija**  Anotācijas I sadaļas 2. punktā ir norādīts, ka Labklājības ministrija ir sagatavojusi grozījumus Ministru kabineta 2014. gada 23. decembra noteikumos Nr. 805 "Noteikumi par prognozējamās invaliditātes, invaliditātes un darbspēju zaudējuma noteikšanas kritērijiem, termiņiem un kārtību", kas paredz, ka no 2021. gada 1. jūlija invaliditātes apliecībās vairs nebūs ietverts personas sejas fotoattēls. Atbilstoši pašreiz spēkā esošajam regulējuma personām ar I un II invaliditātes grupu, kā arī personām līdz 18 gadu vecumam ar invaliditāti, uzrādot invaliditātes apliecību, kā arī personai, kas pavada personu ar I invaliditātes grupu vai personu līdz 18 gadu vecumam ar invaliditāti, ir tiesības bez maksas izmantot sabiedrisko transportlīdzekli, kas pārvadā pasažierus pilsētas nozīmes un reģionālās nozīmes maršrutā. Ņemot vērā to, ka, piemērojot braukšanas maksas atvieglojumu šo personu braucieniem, piemēram, sabiedriskā transportlīdzekļa apkalpei un kontrolējošām personām ir jāpārliecinās, vai persona, kas uzrāda attiecīgo invaliditātes apliecību, ir attiecīgā persona, un tai ir tiesības uz attiecīgo braukšanas maksas atvieglojumu, tad turpmāk (no 2021. gada 1. jūlija), uzrādot jaunā parauga invaliditātes apliecību, kurā nav ietverts attiecīgās personas sejas fotoattēls, invaliditātes apliecība būs jāuzrāda vienlaicīgi ar personu apliecinošu dokumentu.  Vēršam uzmanību uz to, ka ne no anotācijas I sadaļas 2. punktā, ne no anotācijas IV sadaļā ietvertās informācijas nav skaidrs, vai grozījumi Ministru kabineta 2014. gada 23. decembra noteikumos Nr. 805 "Noteikumi par prognozējamās invaliditātes, invaliditātes un darbspēju zaudējuma noteikšanas kritērijiem, termiņiem un kārtību", kas saistīti ar projektā paredzēto regulējumu, ir izdoti, stājušies spēkā v.tml. Turklāt projekts neparedz, ka attiecīgais regulējums stāsies spēkā vienlaikus ar attiecīgo regulējumu Ministru kabineta 2014. gada 23. decembra noteikumos Nr. 805 "Noteikumi par prognozējamās invaliditātes, invaliditātes un darbspēju zaudējuma noteikšanas kritērijiem, termiņiem un kārtību" 2021. gada 1. jūlijā.  Ievērojot minēto, lūdzam precizēt projektu un anotācijas I sadaļas 2. punktā ietverto informāciju, kā arī aizpildīt anotācijas IV sadaļu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) V nodaļā noteiktajām prasībām. | **Ņemts vērā** | 22. Šo noteikumu 5.punktā minētais nosacījums par personu apliecinoša dokumenta uzrādīšanu vienlaicīgi ar invaliditātes apliecību, kurā nav fotoattēls, stājas spēkā 2021.gada 1.jūlijā.  Precizēta noteikumu projekta anotācijas I sadaļas 2.punkts. |
| 16. | 24. Noteikumi stājas spēkā 2021.gada 1.maijā. | **Tieslietu ministrija**  Vēršam uzmanību uz to, ka Oficiālo publikāciju un tiesiskās informācijas likuma 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Savukārt projekta 24. punkts paredz, ka noteikumi stājas spēkā 2021. gada 1. maijā.  Vienlaikus vēršam uzmanību uz to, ka Sabiedriskā transporta pakalpojuma likumā nav regulējuma, kas paredzētu, ka šā likuma 14. panta otrajā daļā minētajos Ministru kabineta noteikumos varētu paredzēt regulējumu ar atpakaļejošu spēku. Ievērojot minēto, lūdzam precizēt projekta 24. punktā paredzēto regulējumu, kā arī anotācijas kopsavilkumā un I sadaļas 2. punktā ietverto informāciju. | **Ņemts vērā** | Svītrots noteikumu projekta 24.punkts. |

Atbildīgā amatpersona A. Novikova

Satiksmes ministrijas

Sabiedriskā transporta pakalpojumu departamenta direktore

67028325

Annija.Novikova@sam.gov.lv